Podľa 1UP už Konami plánuje ďalší diel, znovu na ňom však nebudú pracovať pôvodní vývojári. Do rúk tentoraz dostane sériu európsky tím – a čo je vskutku prekvapujúce, pôjde o nedávno zloženú spoločnosť Vatra Games sídliacu v Brne. Vatra Games vzniklo ako satelitné štúdio britskej spoločnosti Kuju Entertainment, ktoré sa bude orientovať na plnohodnotné hry pre Xbox 360, Playstation 3 a PC. Keď tieto slová odzneli v tlačovom prehlásení zo konca septembra minulého roku, príliš veľké šance sme vývojárom nedávali, avšak keďže dostali do rúk stále nesmierne známu značku, možno im pomôže v prerazení a zároveň ju znovu vytiahnu na výslnie.
Vo Vatra Games momentálne finišujú s prípravami arkádového Rush'N Attack z obdobia studenej vojny ako stiahnuteľnú hru pre konzolové systémy. Vyzerá výborne, podobá sa napríklad na Shadow Complex. Rozhodne českým vývojárom držíme palce.